Інавацыйны праект дазволіў педагогам распрацаваць праграмы заняткаў з канструктарам LEGO, тым самым ажыццявіўшы праекты “Мой дом у будучыні”, “Поры года”, “Сажалка для качак”. Штогод дзеці ўдзельнічаюць у Рэспубліканскім конкурсе навукова-тэхнічнай творчасці “ТэхнаІнтэлект”. Навучэнку Алісу Салаўёву адзначылі дыпломам ІІІ ступені за работу “Пешаходны мост — мост будучыні”. Навучэнкі 4 класа Лізавета Дубіна і Дар’я Краўчэня атрымалі спецыяльныя прызы БНТУ за работу “На якой пляцоўцы хочацца гуляць”. Вучні 4 класа таксама парадавалі школу і бацькоў сваімі поспехамі: Алег Макарэвіч прывёз дыплом І ступені, Ігнат Яфімчык — дыплом ІІІ ступені, Радзівон Дулін адзначаны спецыяльным прызам Мінскага абласнога інстытута развіцця адукацыі. Вялікі ўклад у перамогі юных талентаў унеслі і педагогі — Святлана Макаранка, Жанна Саламаха, Таццяна Драздовіч.